Serengeti | LekkeSlaap
Vanaf R3 448 per nag (vir 4 persone)
Serengeti is 'n selfsorgplaashuis op die rustige en prentjiemooi Spring Valley-plaas aan die buitewyke van Dullstroom. Dié plaas van 140 hektaar spog met 'n bloekomwoud, rivier en 3 damme.
Serengeti bied 'n uitsig oor die vleiland met wild soos swartwildebeeste en rooihartebeeste wat vrylik op die plaas rondloop, vandaar die naam 'Serengeti'.
Die Serengeti-eenheid is gedeel in 2 amper identiese eenhede wat geskik is vir 4 volwassenes en 4 kinders. Daar is 2 en suite-slaapkamers, met 'n solderarea in elkeen. Elke slaapkamer het 2 driekwartbeddens en 2 enkelbeddens, en die badkamer het 'n stort of 'n bad. Elke bed het 100%-Egiptiese katoenlinne en 'n elektriese kombers. Die eerste kamer het 'n en suite-stort met 'n toilet en wasbak en die tweede kamer het 'n en suite-badkamer met 'n bad, stort, toilet en wasbak.
Die kombuis is goed toegerus met die nodige toebehore om maaltye voor te berei. Die sitkamer het rusbanke om op te ontspan en 'n kaggel. Die sitkamer is langs die eetkamer met 'n ingeboude gasbraai.
Een bondel hout word voorsien en ekstra hout kan gekoop word. Die eenhede word 2 keer 'n dag skoongemaak. Troeteldiere is welkom indien goed gemanierd.
Serengeti is 800 m vanaf 3 reënboogforeldamme en mere vir kunsvlieghengel. Daar is ook 'n ryk voëllewe en wild op die plaas.